2.3 การประกอบธุรกิจของแต่ละสายผลิตภัณฑ์

2.3.1 ลักษณะผลิตภัณฑ์และบริการ

  2.3.1.1) งานทางด้านการให้บริการอุตสาหกรรม (Industrial Service)

  (1.) งานทางด้านการให้บริการอุตสาหกรรม (Industrial Service)

  บริษัทฯ
  มีประสบการณ์ในงานทางด้านการให้บริการอุตสาหกรรมทั้งในประเทศและต่างประเทศมาเป็นระยะเวลานาน
  โดยเป็นการให้บริการทั้งแก่ภาคเอกชน ภาครัฐและทั้งในส่วนงานในประเทศและ
  งานในต่างประเทศ ไม่ว่าจะเป็นประเทศในแถบเอเซียและตะวันออกกลางหรือ
  ในภูมิภาคเอเซียตะวันออกเฉียงใต้ โดยในปี พ.ศ. 2549 บริษัทฯ
  มีรายได้จากงานทางด้านการให้บริการอุตสาหกรรม 154.16 ล้านบาทคิดเป็นร้อยละ 24.41
  ของรายได้รวม

  ลักษณะงานโดยส่วนใหญ่ของบริษัทฯ เกี่ยวข้องกับการทำงานที่มีลักษณะเฉพาะทาง เช่น
  ตรวจสอบงานเชื่อมโครงสร้างเหล็ก (Steel Structure), ระบบพ่นสี พ่นทราย
  (Sandblasting, Coating and Painting), งานทดสอบโลหะโดยไม่ต้องทำลาย
  (Non-destructive Testing - NDT) ซึ่งจะเกี่ยวข้องกับงาน X-Ray
  เพื่อทดสอบความแข็งแรงของงานก่อสร้างซึ่งใช้ในธุรกิจก่อสร้างที่เกี่ยวกับเหล็ก ท่อโลหะ
  ในอุตสาหกรรมโรงกลั่นน้ำมัน โรงงานอุตสาหกรรม โรงงานกระดาษ โรงไฟฟ้า งาน X-Ray
  ท่อ และถังแก๊ส อาคารสูงที่มีโครงสร้างเหล็ก ตลอดจนโครงการรถไฟฟ้า เป็นต้น

  นอกจากนี้บริษัท
  ยังได้รับการแต่งตั้งจากกระทรวงแรงงานให้เป็นตัวแทนในการฝึกหัดทดสอบและออกประกาศนียบัตรให้กับช่างเชื่อมและช่างประกอบที่มีความสามารถเพื่อไปปฏิบัติงานทั้งในประเทศและต่างประเทศซึ่งที่ผ่านมาช่างเชื่อมและช่างประกอบที่ผ่านการฝึกหัดและได้รับประกาศนียบัตรจากบริษัทฯ
  มีสัดส่วนประมาณร้อยละ 20-25
  ของจำนวนช่างเชื่อมและช่างประกอบที่ได้รับประกาศนียบัตรทั้งหมด จึงส่งผลให้บริษัทฯ
  มีโอกาสคัดเลือกแรงงานที่มีคุณภาพเพื่อมาปฏิบัติงานให้กับบริษัทฯ ด้วย

  ในส่วนงานที่เกี่ยวกับอุตสาหกรรมน้ำมันและก๊าซธรรมชาตินั้น ทางบริษัทฯ ได้ให้บริการงานด้าน
  Fabrication และ Installation เพื่อซ่อมบำรุงฐานขุดเจาะก๊าซและน้ำมัน โดยมี
  Fabrication Shop ที่หน่วยงานสงขลา
  ทั้งยังจัดส่งบุคลากรที่เชี่ยวชาญเพื่อปฏิบัติงานด้านซ่อมบำรุงฐานขุดเจาะเหล่านี้ด้วย
  โดยมีประสบการณ์และผลงานที่เป็นที่เชื่อถือกับบริษัท ยูโนแคล (ประเทศไทย) มากว่าสิบห้าปี
  (ซึ่งปัจจุบันเปลี่ยนชื่อเป็น บริษัท เชฟรอน ประเทศไทย สำรวจและผลิต จำกัด)
  นอกจากนี้ยังได้จัดส่งบุคลากรไปปฏิบัติงานบนแท่นขุดเจาะก๊าซธรรมชาติและน้ำมันของลูกค้าอื่นๆด้วย

  ลักษณะงานอีกด้านหนึ่งของงานบริการอุตสาหกรรมคือการให้เช่าอุปกรณ์เครื่องจักรแก่หน่วยงานหรือบริษัทเอกชนในอุตสาหกรรมต่างๆ
  อุปกรณ์เครื่องจักรที่ทางบริษัทฯ มีไว้ให้เช่า
  จะเป็นอุปกรณ์เครื่องจักรทางด้านการก่อสร้างเป็นส่วนใหญ่ เช่น

-   รถเครน (Crane Truck,Rough Terrain Crane)

-   รถขุดตัก (Backhoe Loader,Excavator)

-   รถเกรด (Grader)

-   รถยก (Skid Steer Loader, Rough Terrain Forklift)

-   รถลาก (Trailer)

-   เครื่องเชื่อมไฟฟ้าและดีเซล (Welding Machine)

-   เครื่องอัดลม (Air Compressor)

-   เครื่องกำเนิดไฟฟ้า (Generator)

-   ตู้คอนเทนเนอร์ (Office & Storage Containers)

  ทั้งนี้ บริษัทฯ มีพนักงานที่มีทักษะ และประสบการณ์สูงสำหรับควบคุมการทำงาน
  ของอุปกรณ์เครื่องจักรเหล่านี้ ไว้เพื่อบริการให้แก่ลูกค้าโดยสามารถปฏิบัติงานในพื้นที่ต่างๆได้
  ตามความต้องการของลูกค้า นอกจากนี้ทางบริษัทฯ
  ยังมีบริการซ่อมบำรุงรักษาอุปกรณ์เครื่องจักรให้แก่ลูกค้าทั่วไปด้วย
  โดยมีพนักงานช่างที่มีความชำนาญ พร้อมที่จะปฏิบัติงานทั้งในและนอกสถานที่

  (2.) งานด้านการจัดหาบุคลากร (Manpower Service)

  ผลงานในเรื่องการจัดหาแรงงานเพื่อไปปฏิบัติงานในโครงการต่างๆ
  ทั้งในประเทศและต่างประเทศนั้น บริษัทฯ
  ได้รับความไว้วางใจและมีชื่อเสียงในเรื่องคุณภาพของคนงาน และการบริการ
  การปฏิบัติงานของคนงานเพื่อให้เป็นไปตามความต้องการของลูกค้า โดยการจัดหาบุคลากรนั้น
  สามารถแบ่งออกเป็น 2 ลักษณะคือ

  ก. ลักษณะแบบเหมา

  ลักษณะการจัดหาบุคลากรแบบเหมา คือ การที่บริษัทฯ
  จะเป็นผู้รับผิดชอบในการบริหารบุคลากรให้กับลูกค้าโดยบริษัทฯ
  จะเป็นผู้จัดหาบุคลากรนับตั้งแต่ระดับบริหาร แรงงานระดับฝีมือ จนถึงระดับปฏิบัติการ
  เพื่อเข้าไปดำเนินการตามโครงการของลูกค้าและบริษัทฯ จะเป็นผู้รับผิดชอบในเรื่องต่าง ๆ
  ไม่ว่าจะเป็นเรื่องการว่าจ้าง การบริหาร, การบัญชี, ที่พัก, อาหาร, การขนส่ง
  และระบบสวัสดิการต่างๆ เพื่อให้โครงการของลูกค้าบรรลุตามเป้าหมายและเวลาที่ได้กำหนด
  โดยลูกค้าจะเป็นผู้จัดเตรียมการในเรื่องวัสดุ อุปกรณ์ การสื่อสาร และเครื่องมือต่าง ๆ

ข. ลักษณะแบบการจัดหา

  ลักษณะการจัดหาบุคลากรในลักษณะนี้ คือการที่บริษัทฯ
  จัดส่งบุคลากรตามที่ลูกค้าต้องการเพื่อเข้าไปปฏิบัติงานให้ลูกค้า
  โดยลูกค้าเป็นผู้จัดเตรียมการในเรื่องต่าง ๆ ไว้ กล่าวคือบริษัทฯ
  จะทำหน้าที่เพียงการจัดส่งบุคลากรตามลักษณะความสามารถที่ลูกค้ากำหนดมาให้โดยบริษัทฯ
  จะได้รับค่าตอบแทนในการจัดหาบุคลากร และเมื่อลูกค้าได้บุคลากรตามที่ต้องการแล้ว
  ลูกค้าก็จะเป็นผู้วางแผนและรับผิดชอบในเรื่องต่าง ๆ

  โดยส่วนใหญ่แล้ว งานด้านการจัดหาบุคลากรของบริษัทฯ มักจะเป็นในลักษณะแบบเหมา (Total
  Resources Package) กล่าวคือบริษัทฯ จะเป็นผู้รับผิดชอบทุก ๆ เรื่องที่เกี่ยวกับบุคลากร
  โดยลูกค้าไม่ต้องมารับผิดชอบดูแลในส่วนนี้เลย และที่ผ่านมาเนื่องจากบริษัทฯ
  มีระบบการบริหารเกี่ยวกับบุคลากรที่ดี โดยมีระบบสวัสดิการที่เพียงพอ ไม่ว่าจะเป็นในเรื่องที่พัก,
  อาหาร, การรักษาพยาบาล, การโอนเงินให้กับบุคคลในครอบครัว, ระบบการประกัน
  รวมทั้งสิทธิต่าง ๆ ที่จะได้ตามกฏหมายในประเทศนั้นๆ ซึ่งสวัสดิการต่างๆ
  เหล่านี้จะเอื้ออำนวยต่อการปฏิบัติงานของคนงาน ส่งผลให้ผลงานของบริษัทฯ
  จึงเป็นที่พอใจแก่ลูกค้าเพราะสามารถปฏิบัติงานได้ตามกำหนดการที่ได้วางไว้
  โดยไม่มีปัญหาในเรื่องของบุคลากรรวมทั้งบริษัทฯ มีบุคลากรในทุกระดับ
  ทั้งชาวไทยและชาวต่างประเทศ ซึ่งเป็นบุคลากรที่มีคุณภาพ

  ผลงานที่สร้างชื่อเสียงให้กับบริษัทฯ คือในปี พ.ศ.2534 บริษัทฯ
  ได้มีส่วนร่วมในโครงการฟื้นฟูเหตุการณ์ไฟไหม้บ่อน้ำมันในประเทศคูเวต
  โดยได้จัดส่งบุคลากรตั้งแต่ระดับบริหาร ระดับวิศวกร แรงงานฝีมือ ชาวไทย เป็นจำนวนมากกว่า
  1,600 คน เข้าไปสมทบกับทีมงานชาติต่าง ๆ มากกว่า 10,000 คน
  เพื่อร่วมงานในการดับเพลิงที่ลุกไหม้บ่อน้ำมันจำนวนกว่า 700 บ่อ
  ในประเทศคูเวตภายใต้การควบคุมและวางแผนของบริษัท เบคเทล แห่งสหรัฐอเมริกา
  ซึ่งเป็นบริษัทที่ปรึกษาของบริษัท คูเวต ออยล์ หลังจากเพลิงที่ลุกไหม้บ่อน้ำมันสงบลงบริษัทฯ
  ก็ได้มีส่วนร่วมในการฟื้นฟูและซ่อมแซมโรงกลั่น , ถังเก็บน้ำมัน
  ให้อยู่ในสภาพที่ดีเหมือนเดิมอีกด้วย
  นับเป็นบริษัทเดียวในประเทศไทยที่มีส่วนร่วมในโครงการดังกล่าว
  และจากผลความสำเร็จดังกล่าว นับว่าเป็นการสร้างชื่อเสียงให้กับบริษัทฯ
  และประเทศชาติเป็นอย่างมาก

  บริษัทฯ ได้หยุดดำเนินธุรกรรมด้านนี้ชั่วคราวตั้งแต่เข้าสู่กระบวนการฟื้นฟูกิจการ อย่างไรก็ตาม
  บริษัทฯ คาดว่าจะสามารถเริ่มดำเนินธุรกรรมด้านนี้อีกครั้งในเร็วๆนี้

2.3.1.2) งานด้านโทรคมนาคม (Telecommunication)

  ประสบการณ์ของบริษัทฯ ในส่วนที่เกี่ยวกับงานด้านโทรคมนาคมนั้นมีมานับตั้งแต่ปี 2522
  โดยบริษัทฯ มีความสามารถดำเนินการทางด้านงานวางระบบโทรศัพท์,
  งานก่อสร้างสถานีและติดตั้งจานรับส่งสัญญาณดาวเทียมขนาดใหญ่, งานระบบไมโครเวฟ
  (Microwave) รวมทั้งงานวางระบบโทรศัพท์มือถือ งานด้านการวางระบบสื่อสัญญาณ โดยในปี
  2549 บริษัทฯมีรายได้ของงานด้านโทรคมนาคมจำนวน 355.28 ล้านบาทคิดเป็นร้อยละ 63.14
  ของรายได้ทั้งหมด โดยสามารถแบ่งลักษณะของงานได้เป็น 5 ประเภทดังนี้

(1.) งานวางระบบสื่อสัญญาณและระบบสื่อสารข้อมูล

  ขอบข่ายของงานด้านโทรคมนาคม ได้แก่

-   ระบบสื่อสัญญาณและระบบสื่อสารข้อมูล (Transmission System & Data
    Communication System)

-   ระบบโครงข่ายเคเบิลใยแก้วนำแสง (Optical Fibre)

-   การออกแบบและผลิตเสาโทรคมนาคม (Tower Design & Fabrication)

-   การก่อสร้างฐานราก (Foundation Construction)

-   การติดตั้งเสาโทรคมนาคม (Tower Erection)

-   การติดตั้งจานรับส่งสัญญาณ (Antenna and Feeder Installation)

-   การติดตั้งอุปกรณ์ระบบไมโครเวฟ (Microwave Equipment Installation)

-   การติดตั้งระบบโทรศัพท์ (Telephone System Installation)

-   การติดตั้งจานรับส่งสัญญาณดาวเทียม (Earth Satellite Antennas)

-   สถานีส่งสัญญาณโทรทัศน์ และเสา ทีวี (TV Transmitting Station & Tower)

-   การติดตั้งอุปกรณ์ให้บริการอินเตอร์เน็ตความเร็วสูง (Wireless MAN)

(2.) งานวางระบบโทรศัพท์

  บริษัทฯ ดำเนินงานเกี่ยวกับการวางระบบโทรศัพท์
  โดยประกอบด้วยงานทางด้านการก่อสร้างท่อร้อยสายใต้ดิน และงานวางเคเบิ้ลสายโทรศัพท์
  โดยบริษัทฯ ได้เป็นผู้รับเหมาช่วง (Sub-contractor) ให้กับบริษัท เทเลคอม เอเซีย จำกัด
  (มหาชน) ในการวางเครือข่ายสายโทรศัพท์ในเขตกรุงเทพฯ และเป็นผู้รับเหมาช่วง (Sub
  –Contractor) ให้กับบริษัท ทีทีแอนด์ที จำกัด
  (มหาชน)ในการวางเครือข่ายสายโทรศัพท์ในต่างจังหวัด

(3.) งานเกี่ยวกับระบบรับส่งสัญญาณดาวเทียม

  บริษัท ดำเนินการในการติดตั้งจานรับสัญญาณดาวเทียมภาคพื้นดิน , อุปกรณ์รับส่งสัญญาณดาวเทียม
  และอุปกรณ์ในการแปลงสัญญาณ โดยที่ผ่านมาบริษัทฯ ได้ดำเนินการทั้งในประเทศและต่างประเทศ
  สำหรับงานในประเทศ บริษัทฯ
  ได้ดำเนินการติดตั้งจานรับส่งสัญญาณดาวเทียมภาคพื้นดินให้กับสถานีโทรทัศน์ช่อง 5
  และงานติดตั้งเสาส่งสัญญาณให้กับสถานีโทรทัศน์ช่อง 11
  รวมทั้งงานวางระบบรับส่งสัญญาณจากดาวเทียมไทยคมในระบบ DTH ของ IBC ให้กับบริษัท
  ชินวัตรแซทเทิลไล้ท์ จำกัด(มหาชน) สำหรับงานในต่างประเทศนั้น บริษัทฯ เป็นคู่สัญญาณกับบริษัท
  เอ็นอีซี ซิสเต็ม อินทริเกรชั่น แอนด์ คอนสตรัคชั่น ลิมิเต็ด ประเทศญี่ปุ่น
  ซึ่งเป็นผู้ได้รับการแต่งตั้งให้รับผิดชอบในการดำเนินการติดตั้งระบบสถานีรับส่งสัญญาณดาวเทียมภาคพื้นดินให้กับ
  57 ประเทศ ทั้งในประเทศในตะวันออกกลาง ยุโรป อาฟริกา และเอเซีย โดยบริษัท
  พีเออี(ประเทศไทย) จำกัด (มหาชน)
  เป็นคู่สัญญาต่างชาติเพียงรายเดียวในการดำเนินการดังกล่าวในประเทศต่างๆ
  สำหรับประเทศที่บริษัทฯ ได้ดำเนินการเสร็จเรียบร้อยแล้วได้แก่ประเทศเคนย่า, ดูไบ,
  อาบูดาบี, ยูโกสลาเวีย, ปากีสถาน, มัลดีฟ, ชาจาร์, สเปน
  และล่าสุดที่ประเทศภูฐานและยูเออี เป็นต้น

(4.) งานวางระบบไมโครเวฟ

  ลักษณะงานที่บริษัทฯ ดำเนินการ คือการก่อสร้างและติดตั้งเสารับสัญญาณ
  และอุปกรณ์ที่ประกอบกับระบบไมโครเวฟ ที่ผ่านมาบริษัทฯ
  ได้ดำเนินการติดตั้งเสารับส่งสัญญาณขนาดต่าง ๆ มากกว่า 700 เสาทั่วโลก
  โดยเสารับส่งสัญญาณที่สูงที่สุด ตั้งอยู่ที่ประเทศอิรัก เป็นเสารับสัญญาณ ทีวี ที่มีความสูงถึง 350
  เมตร และมีน้ำหนักมากกว่า 150 ตัน สำหรับงานในประเทศ บริษัทฯ
  ได้ดำเนินการก่อสร้างและติดตั้งสถานีรับส่งสัญญาณภาคพื้นดินแห่งแรกคือ
  สถานีรับส่งสัญญาณร่วมภาคพื้นดินระบบไมโครเวฟและดาวเทียมเพื่อเชื่อมต่อจานรับสัญญาณดาวเทียม
  VSAT ของธนาคารกรุงเทพ จำกัด (มหาชน) ตั้งอยู่ที่ อ.บางพลี จ.สมุทรปราการ
  ซึ่งเป็นการวางระบบออนไลน์ (On-Line) ทั่วประเทศของธนาคาร

  (5.) งานวางระบบโทรศัพท์มือถือ

งานวางระบบโทรศัพท์มือถือที่บริษัทฯ มีส่วนเกี่ยวข้อง คือการที่บริษัทฯ
ดำเนินการติดตั้งสถานีเครือข่ายให้กับโทรศัพท์มือถือในระบบ Digital PCN 1800 ของบริษัท
โทเทิล แอ๊กเซส คอมมิวนิเคชั่น จำกัด (มหาชน)

  2.3.1.3) งานทางด้านการก่อสร้าง (Construction)

บริษัทฯ
มีประสบการณ์และความเชี่ยวชาญด้านการก่อสร้างโครงการขนาดใหญ่ให้แก่ภาครัฐและเอกชนเป็นเวลากว่า
40 ปี โดยในปี พ.ศ. 2549 บริษัทฯ มีรายได้จากงานทางด้านการก่อสร้างรวม 120.72 ล้านบาท
คิดเป็นร้อยละ 21.45 ของรายได้รวม ทั้งนี้ งานทางด้านการก่อสร้างสามารถแบ่งลักษณะงานได้ 2
ลักษณะคือ

  (1.) งานทางด้านโยธา (Civil Work)
  เป็นงานที่เกี่ยวข้องกับงานการสร้างโครงการสาธารณูปโภค เช่น ระบบประปา ระบบไฟฟ้า
  ระบบโทรศัพท์ งานก่อสร้างโรงงานในอุตสาหกรรมหนัก เช่น งานก่อสร้างโรงกลั่นน้ำมัน,
  โรงงานปิโตรเคมี, โรงงานเคมี, โรงงานปูน ซิเมนต์, โรงงานผลิตไฟฟ้า
  งานก่อสร้างสถานีไฟฟ้าย่อย เป็นต้น โดยบริษัทฯ มีประสบการณ์การทำงานที่สำคัญ ดังนี้

-   งานก่อสร้างอาคาร (Building Construction) เช่น
    งานก่อสร้างอาคารโรงงานอุตสาหกรรมต่างๆ เช่น โรงงานของบริษัทปิโตรเคมีแห่งชาติ ,
    โรงเก็บสินค้าของบริษัท ซีพีเซเว่นอีเลเว่น จำกัด (มหาชน)
    งานก่อสร้างศูนย์ราชการจังหวัดกำแพงเพชร , จังหวัดระยอง
    และงานก่อสร้างวิทยาลัยมหาดไทยสถาบันดำรง

  ราชานุภาพ เป็นต้น

-   งานก่อสร้างสถานีขุดเจาะ (Drilling Site Construction) เช่น สถานีขุดเจาะและ
    สำรวจน้ำมันสิริกิต์, สถานีขุดเจาะและสำรวจน้ำมันดิบของบริษัท เอสโซ่,
    สถานีขุดเจาะน้ำมันดิบของกอล์ฟเฟอร์ออยล์, แท่นสำรวจน้ำมันเชลล์ ประเทศพม่า เป็นต้น

-   งานก่อสร้างทั่วไป (General Construction) เช่น งานสร้างอพาร์ตเมนท์
    ,งานก่อสร้างอาคารสำนักงานบ้านพักอาศัย, งานก่อสร้างคอนโดมิเนียมที่ประเทศกวม ,
    งานก่อสร้างสถานีไฟฟ้าย่อยได้แก่ สถานีไฟฟ้าย่อยหนองแขม , ห้วยขวาง , คลองสาน ,
    สีลม , แจ้งวัฒนะ และท่าตะโก เป็นต้น

-   งานก่อสร้างโรงงาน (Plant Construction) เช่น โรงงาน ทีพีไอโพลีน ,
    โรงงานลานนาลิกไนต์ , โรงงานซันแฟลกซ์ และ โรงงานสยามอ๊อกซิเดนทัล
    อิเล็คโทรเคมีคัล และโรงงานไทยลูบเบส จำกัด เป็นต้น

-   งานก่อสร้างเสาส่งโทรคมนาคม เช่น โครงการ DTAC,
    ระบบโทรคมนาคมของกองบัญชาการทหารสูงสุด

  (2.) งานวิศวกรรมเครื่องกลและไฟฟ้า (Mechanical & Electrical Engineering
  Work) เป็นงานที่เกี่ยวข้องกับการติดตั้งเครื่องจักรและอุปกรณ์ต่าง ๆ ตลอดจนงานเดินระบบ
  ท่อส่งก๊าซ และงานระบบท่อส่งน้ำมัน งานสร้างประกอบโครงสร้างเหล็กและถังเหล็ก
  ตลอดจนงานระบบไฟฟ้า

  บริษัทฯ ดำเนินธุรกิจรับงานก่อสร้าง
  โดยเน้นการก่อสร้างที่มีคุณภาพสูงและใช้เทคโนโลยีที่ทันสมัยซึ่งจากความสามารถ,
  ประสบการณ์ที่เชี่ยวชาญ ตลอดจนชื่อเสียงของ บริษัทฯ
  ในเรื่องของการปฏิบัติงานที่สามารถทำได้ตรงตามกำหนดการ
  อยู่ในงบประมาณและมีคุณภาพได้มาตรฐานตามที่ลูกค้าต้องการ บริษัทฯ
  จึงได้รับความไว้วางใจให้ดำเนินการก่อสร้างโครงการใหญ่ ๆ หลายโครงการ
  ผลงานที่ผ่านมาของบริษัทฯ มีหลายธุรกิจเช่น โรงงานปูนซิเมนต์ทีพีไอ, โรงกลั่นน้ำมันเชลล์,
  โรงกลั่นน้ำมันสตาร์ปิโตรเลียม, สถานีขุดเจาะและสำรวจน้ำมันสิริกิต์,
  สถานีผลิตน้ำมันดิบลานกระบือ, โรงกลั่นน้ำมันไทยออยล์ เฟส 1 และ 2 , โรงงานไทย ซีอาร์ที
  โรงงานสยามมิชิลิน, งานวางระบบท่อของโรงงานไทยปิโตรเคมีคัลอุตสาหกรรม,
  โรงงานสยามอ๊อกซิเดนทัล อิเล็กโทรเคมีคัล, โรงงานไทยโอเลฟินด์,
  โรงงานไทยอคริลิคไฟเบอร์, โรงงานคาร์บอนแบล็ค, โรงงานไทยอีพ็อกซี่ ,
  โรงกลั่นน้ำมันบางจาก , งานก่อสร้าง Compressor Station
  ของการปิโตรเลียมแห่งประเทศไทย และงานก่อสร้างโรงงานเฟส 1 ของบริษัท
  แอดวานซ์อะโกร จำกัด(มหาชน), งานสร้างอาคารและแท่นเครื่องให้บริษัทมิตซูบิชิ,
  งานก่อสร้างโรงงานไทยอะโรเมติก, งานก่อสร้างโรงงานเฟส 2 ของบริษัท แอดวานซ์อะโกร
  จำกัด (มหาชน),
  งานก่อสร้างโครงสร้างเหล็กและงานระบบท่อโรงงานเอททีลีนของระยองโอลีฟินต์,
  งานวางระบบท่อของโรงกลั่นน้ำมันไทยออยล์, งานก่อสร้างถังเก็บแก๊สของโรงกลั่นบางจาก,
  งานก่อสร้างโรงงานผลิตน้ำดื่มของบริษัท บุญรอดบรูเวอร์ลี่ จำกัด,
  งานก่อสร้างและวางท่อแก๊สของบริษัท สหโคเจน,
  งานก่อสร้างสถานีไฟฟ้าย่อยของการไฟฟ้าฝ่ายผลิตแห่งประเทศไทย,
  งานก่อสร้างศูนย์ราชการจังหวัดกำแพงเพชร และจังหวัดระยอง
  และงานก่อสร้างวิทยาลัยมหาดไทยสถาบันดำรงราชานุภาพ เป็นต้น โดยบริษัทฯ
  มีประสบการณ์การทำงานที่สำคัญ ดังนี้

-   งานติดตั้งอุปกรณ์เครื่องจักร (Mechanical Equipment Installation) เช่น
    โรงงานเจริญโภคภัณฑ์ ปิโตรเคมีคัลโรงงานไทยอะคริลิคไฟเบอร์ โรงงานไทยปิโตรเคมีคัล
    โรงงานไอเลฟินด์ โรงงานปูนซิเมนต์ทีพีไอ โรงงานสยามอ็อกซิเดนทัล อิเล็คโทรเคมีคัล
    โรงผลิตกระแสไฟฟ้าท่าตูม (NPS) โรงผลิตกระแสไฟฟ้าไตรเอ็นเนอร์ยี่ราชบุรี
    และโรงงานไบเออร์โพลิเมอร์ เป็นต้น

-   งานวางระบบท่อขนส่ง (Piping Work) เช่น งานท่อก๊าซธรรมชาติระยอง- วังน้อย
    การปิโตรเลียมแห่งประเทศไทย , โรงกลั่นน้ำมันไทยออยล์ , โรงงานไทยคาร์บอนแบล็ค ,
    โรงกลั่นน้ำมันเชลล์ , โรงกลั่นน้ำมันบางจาก , โรงกลั่นน้ำมันคาลเท็กซ์ ,
    โรงงานไทยปิโตรเคมิคัล , โรงงานไทยอะคริลิคไฟเบอร์ , โรงงานไทยโพลีเอทิลีน ,
    โรงงานไทยอีพ็อกซี , โรงงานไทยโอลิฟินด์ , โรงแยกก๊าซเอลฟ์ปิโตรเลียม เอเซีย บีวี
    (ประเทศบรูไน) , โรงผลิตกระแสไฟฟ้าสมุทรปราการสหโคเจน ,
    โรงผลิตกระแสไฟฟ้าสหโคเจน(ชลบุรี) และโรงงานไบเออร์โพลิเมอร์ เป็นต้น

  - งานก่อสร้างติดตั้งถังเก็บน้ำมัน (Tank Erection) เช่น โรงกลั่นน้ำมันคาลเท็กซ์,
  โรงกลั่นน้ำมันเชลล์ โรงงานไทยปิโตรเคมิคัลอินดัสทรี และ โรงงานไทยโพลีเอทิลีน เป็นต้น

  - งานวางท่อจ่ายน้ำหลักในระบบจ่ายน้ำเพื่อการบำรุงรักษาสภาพภูมิทัศน์ในเขตเมือง

  พัทยา ระยะที่ 2

  -รับเหมาก่อสร้างอาคารสำนักงานบ้านพักอาศัย รวมทั้งระบบโครงการบริษัท ชินวัตร

  โฮม จำกัด

  - งานก่อสร้างศูนย์การค้าตะวันนาเซ็นเตอร์ปาร์ค เป็นงานโครงสร้างเหล็ก สร้างอาคาร

  ขายสินค้าขนาดใหญ่ครบวงจร

  2.3.1.4) งานทางด้านตัวแทนจำหน่ายและผู้จัดหาอุปกรณ์และวัตถุดิบ

บริษัทฯ
มีประสบการณ์และความเชี่ยวชาญด้านการเป็นตัวแทนจำหน่ายอุปกรณ์และเครื่องจักรงานก่อสร้าง
และจัดสรรหาอุปกรณ์และวัตถุดิบสำหรับธุรกิจต่างๆ
เนื่องจากมีความคุ้นเคยกับผู้จัดจำหน่ายหลายรายและบริษัทฯ ก็ดำเนินธุรกิจนี้มาเป็นเวลานาน
ทำให้ทราบถึงความสามารถและจุดเด่นจุดด้อยต่างๆของผู้ผลิต และผู้จัดจำหน่ายเป็นอย่างดี สำหรับ
งานทางด้านตัวแทนจำหน่ายและผู้จัดหาอุปกรณ์และวัตถุดิบ เช่น การจัดหาอุปกรณ์สื่อสาร
สายเคเบิ้ลใยแก้ว และอุปกรณ์ต่างๆที่ใช้ในการก่อสร้างทั่วไป

รายชื่อโครงการที่เป็นผลงานของบริษัทฯ 5 ปีที่ผ่านมา

+------------------------+--------+-------------+---------------------+---+
| โครงการ                | ม      | ปีที่ก่อสร้าง    | ลักษณะงาน            |   |
|                        | ูลค่ารวม |             |                     |   |
|                        |        |             |                     |   |
|                        | (ล     |             |                     |   |
|                        | ้านบาท) |             |                     |   |
+------------------------+--------+-------------+---------------------+---+
| 1. Nesic (Thailand)    | Unit   | เม.ย. 2537  | Manpower Service    |   |
|                        | Rate   | – มิ.ย. 2545 | for Technician      |   |
+------------------------+--------+-------------+---------------------+---+
| 2. Sedco Forex         | 1.08   | 2545        | จัดส่งบุคลากร          |   |
| International, Inc     |        |             | ทำงานด้า             |   |
|                        |        |             | นซ่อมน้ำมันบำรุงฐานขุดเจ |   |
|                        |        |             | าะน้ำมันและก๊าซธรรมชาติ |   |
+------------------------+--------+-------------+---------------------+---+
| 3. Safeskin            | 0.80   | 2547        | ทำระบบและติด         |   |
|                        |        |             | ตั้งเครื่องอัดลมในโรงงาน |   |
+------------------------+--------+-------------+---------------------+---+
| 4. United Telecom      | 7.16   | ก.ค. 2545 - | ก่อสร้างเส            |   |
| Sales & Services       |        | ธ.ค. 2547   | าโทรคมนาคมและตู้สัญญาณ |   |
|                        |        |             |                     |   |
| Co., Ltd (DTAC)        |        |             |                     |   |
+------------------------+--------+-------------+---------------------+---+
| 5. กรมการสื่อสารทหาร     | 4.88   | เม.ย.       | ก                   |   |
|                        |        | 2546 - ต.ค. | ่อสร้างเสาโทรคมนาคมสูง |   |
|                        |        | 2546        | 102 เมตร            |   |
+------------------------+--------+-------------+---------------------+---+
| 6. กรมการสื่อสารทหาร     | 1.50   | ก.ค. 2547 - | ปรับปรุงทัศ            |   |
|                        |        | ธ.ค. 2547   | นียภาพรอบทำเนียบรัฐบาล |   |
+------------------------+--------+-------------+---------------------+---+
| 7. Prodrive Drilling   | 35.67  | ก.ค. 2547 - | ระบบดันท่อร           |   |
| Co.,Ltd                |        | ธ.ค. 2547   | ะบายน้ำใต้ดินเพื่อรดต้นไม้ |   |
|                        |        |             | เมืองพัทยา            |   |
+------------------------+--------+-------------+---------------------+---+
| 8. กรมการสื่อสารทหาร     | 1.89   | 2547        | งานจ้างเห            |   |
| จ.นครศรีธรรมราช         |        |             | มาก่อสร้างถนนทางเข้าท่อ |   |
|                        |        |             | ระบายน้ำและรั้วรอบสถานี |   |
+------------------------+--------+-------------+---------------------+---+
| 9. กรมการสื่อสารทหาร     | 1.5    | 2547        | งานจ้างเห            |   |
| จ.สระแก้ว               |        |             | มาก่อสร้างถนนทางเข้าท่อ |   |
|                        |        |             | ระบายน้ำและรั้วรอบสถานี |   |
+------------------------+--------+-------------+---------------------+---+
| 10. Routing Entity     | 18.06  | 2547        | จัดสรรหาอุปกรณ์        |   |
|                        |        |             | ในการทำระบบ SMS     |   |
|                        |        |             | Routing Entity      |   |
|                        |        |             | เพื่อบริการ SMS        |   |
|                        |        |             | บน                  |   |
|                        |        |             | โครงข่ายโทรศัพท์ประจำที่ |   |
+------------------------+--------+-------------+---------------------+---+
| 11. Scion Photonics    | 1.04   | 2547        | จ                   |   |
| Corporation Co.,Ltd    |        |             | ัดสรรหาสายเคเบิ้ลใยแก้ว |   |
+------------------------+--------+-------------+---------------------+---+
| 12. Unocal Thailand    | Unit   | 2535 - 2549 | จัดหาบุคลากรด้า        |   |
| Limited                | Rate   |             | นการบำรุงรักษาแท่นขุดเจ |   |
|                        |        |             | าะก๊าซธรรมชาติและน้ำมัน |   |
+------------------------+--------+-------------+---------------------+---+
| 13. Sedco Forex        | Unit   | Continue    | จัดส่งบุคคลากร         |   |
| International, Inc     | Rate   |             | ทำงานด้า             |   |
|                        |        |             | นซ่อมน้ำมันบำรุงฐานขุดเจ |   |
|                        |        |             | าะน้ำมันและก๊าซธรรมชาติ |   |
|                        |        |             | ในและต่างประเทศ      |   |
|                        |        |             | ประกอบและติดตั้งชิ้นส่วน  |   |
|                        |        |             | ฐานขุดเจาะก๊าซธรรมชาติ |   |
+------------------------+--------+-------------+---------------------+---+
| 14. Advance Agro       | 4.28   | พ.ค. 2548 - | Modify Foundation & |   |
| Public Co.,Ltd         |        | ส.ค. 2548   | New Foundation of   |   |
|                        |        |             | Chipper             |   |
+------------------------+--------+-------------+---------------------+---+
| 15.STP & I PUBLIC      | 2.85   | ม.ค. 2548 - | Store House         |   |
| CO.,LTD.               |        | ก.ค. 2548   | Structure / BLCP    |   |
|                        |        |             | Power Project       |   |
+------------------------+--------+-------------+---------------------+---+
| 16.Chevron Thailand    | 49.08  | 2549 -      | จัดหาบุคลากรด้า        |   |
| Exploration and        |        | Continue    | นการบำรุงรักษาแท่นขุดเจ |   |
| Production Ltd.        |        |             | าะก๊าซธรรมชาติและน้ำมัน |   |
+------------------------+--------+-------------+---------------------+---+
| 17. Aluminium Service  | 4.10   | ส.ค. 2548 – | Fabrication,Erecti  |   |
| Industry Co., Ltd.     |        | ต.ค. 2548   | on,Painting,Packing |   |
|                        |        |             | and Transportation  |   |
+------------------------+--------+-------------+---------------------+---+
| 18. Alcan Gove         | 6.60   | ก.ค. 2548 – | Fabrication work    |   |
| Development Pty., Ltd. |        | ส.ค. 2548   | Precipitator        |   |
|                        |        |             | Platform            |   |
|                        |        |             | Structur            |   |
|                        |        |             | e,Labour,Consumable |   |
+------------------------+--------+-------------+---------------------+---+
| โครงการ                | ม      | ปีที่ก่อสร้าง    | ลักษณะงาน            |   |
|                        | ูลค่ารวม |             |                     |   |
|                        |        |             |                     |   |
|                        | (ล     |             |                     |   |
|                        | ้านบาท) |             |                     |   |
+------------------------+--------+-------------+---------------------+---+
| 19. ACS Asia (1996)    | 1.40   | ต.ค. 2548 – | Materi              |   |
| Co., Ltd.              |        | มี.ค. 2549   | als,Fabrication,Hot |   |
|                        |        |             | Dip Gal, Painting   |   |
+------------------------+--------+-------------+---------------------+---+
| 20. YHS International  | 3.60   | พ.ค. 2549 – | Fabrication for     |   |
| Ltd.                   |        | มิ.ย. 2549   | steel frame ,steel  |   |
|                        |        |             | rod for unshade,    |   |
|                        |        |             | steel curtain wall  |   |
|                        |        |             | and steel rods and  |   |
|                        |        |             | sockets King Power  |   |
|                        |        |             | Complex             |   |
+------------------------+--------+-------------+---------------------+---+
| 21. หจก.วี.สถาปัตย์       | 0.20   | มิ.ย. 2549 – | Steel Structure     |   |
|                        |        | ก.ค. 2549   | work for crane ARM  |   |
|                        |        |             | steel structure     |   |
+------------------------+--------+-------------+---------------------+---+
| 22. Thai Rotary        | 0.15   | ก.ค. 2549 – | Sandblasting and    |   |
| Engineering Ltd.       |        | ส.ค. 2549   | primer Painting 50  |   |
|                        |        |             | microns DFT         |   |
+------------------------+--------+-------------+---------------------+---+
| 23. บจก.ธนภูมิ เซอร์วิส    | 4.50   | ต.ค. 2549 – | Fabrication steel   |   |
| แอนด์ คอนสตรัคชั่น         |        | ธ.ค. 2549   | structure (Included |   |
|                        |        |             | Tool and            |   |
|                        |        |             | Consumable)         |   |
+------------------------+--------+-------------+---------------------+---+
| 24. NFC Fertilizer     | 0.82   | 11 – 31     | Fabrication         |   |
| Public Co., Ltd.       |        | ก.ค. 2549   | ,erection,Painting, |   |
|                        |        |             | Materials and       |   |
|                        |        |             | delivery            |   |
+------------------------+--------+-------------+---------------------+---+
| 25. K-Thai Contractor  | 2.60   | เม.ย. 2549  | Supervision and     |   |
| Co., Ltd.              |        | – ก.ค. 2549 | Labour of painting  |   |
|                        |        |             | for steel structure |   |
+------------------------+--------+-------------+---------------------+---+
| 26. National Power     | 0.40   | พ.ค. 2549   | Install Isolate for |   |
| Supply Co., Ltd.       |        |             | repair LPH 3 Leak   |   |
|                        |        |             | on plant normal     |   |
|                        |        |             | operation           |   |
+------------------------+--------+-------------+---------------------+---+
| 27. SDH-EGAT FO 2547   | 125    | 9 ก.ค. 2547 | การจัดซื้อพร้อ          |   |
|                        |        | – 10        | มติดตั้งอุปกรณ์ตามโครงกา |   |
| (กรมการสื่อสารทหาร       |        | ก.พ.2549    | รร่มใช้ระบบใยแก้วนำแสง |   |
| บก.สส.)                |        |             | การไฟฟ              |   |
|                        |        |             | ้าฝ่ายผลิตแห่งประเทศไทย |   |
+------------------------+--------+-------------+---------------------+---+
| 28. PDH Microwave      | 0.90   | มิ.ย. 2549 – | งานจ้างเห            |   |
| System 1 Hop           |        | ต.ค. 2549   | มาติดตั้งและทดสอบอุปกรณ |   |
|                        |        |             | ์สื่อสัญญาณระบบไมโครเวฟ |   |
| (บจก.ฟรีอินเตอร์เน็ต)      |        |             | ที่ สน.ทท.            |   |
|                        |        |             | ภูเก็ตและพังงา         |   |
|                        |        |             | ของกรมการสื่อสารทหาร  |   |
|                        |        |             | บก.สส.              |   |
+------------------------+--------+-------------+---------------------+---+

2.3.2 การตลาดและภาวะการแข่งขัน

2.3.2.1 นโยบายและลักษณะการตลาด

(1.) กลยุทธ์การแข่งขัน

กลยุทธ์ทางการตลาดซึ่งบริษัทฯ ใช้สามารถสรุปได้ดังนี้

  ก. ชื่อเสียงของบริษัทฯ

  เนื่องจากบริษัทฯ ได้ดำเนินธุรกิจมาเป็นระยะเวลากว่า 40 ปี ซึ่งที่ผ่านมาผลงานของบริษัทฯ
  เป็นผลงานที่มีคุณภาพตรงตามความต้องการของลูกค้าตามกำหนดการและงบประมาณที่วางไว้จากผลงานและชื่อเสียงของบริษัทฯ
  ดังกล่าวบริษัทฯ
  จึงได้รับการยอมรับและความไว้วางใจจากลูกค้าทั้งในประเทศและต่างประเทศให้เป็นผู้ดำเนินการในโครงการต่าง
  ๆ มากมาย

  ข. คุณภาพของพนักงาน

  เนื่องจากธุรกิจก่อสร้างจำเป็นต้องใช้ความรู้ และความชำนาญของบุคคลในหลาย ๆ
  สาขานับตั้งแต่ระดับวิศวกร ลงมาถึงระดับพนักงาน บริษัทฯ
  จึงได้ให้ความสำคัญในเรื่องประสิทธิภาพของบุคลากร
  จึงได้มีการให้การฝึกอบรมในเรื่องเกี่ยวกับวิชาการและเทคโนโลยีใหม่ๆ อยู่เสมอ
  รวมทั้งมีการให้ผลตอบแทนในรูปของเงินเดือนและสวัสดิการในระดับน่าพอใจ
  ส่งผลให้พนักงานปฏิบัติงานกับบริษัทฯ เป็นระยะเวลานาน นอกจากนี้แล้วการที่บริษัทฯ
  ได้รับใบอนุญาตจากกระทรวงแรงงานให้เป็นผู้ฝึกหัดทดสอบและออกประกาศนียบัตรให้กับช่างเชื่อมและช่างประกอบ
  บริษัทฯ
  จึงมีโอกาสในการคัดเลือกบุคลากรที่มีความสามารถและความชำนาญเพื่อทำงานร่วมกับบริษัทฯ

3.  ความปลอดภัยในการปฏิบัติงาน

  ในการปฏิบัติงานเนื่องจากลักษณะงานของบริษัทฯ
  เป็นงานต้องใช้ความสามารถความชำนาญและความระมัดระวังสูง ทั้งนี้ที่ผ่านมาบริษัทฯ
  ได้ประสบความสำเร็จในเรื่องความปลอดภัยในการปฏิบัติงาน
  โดยสามารถปฏิบัติงานได้โดยไม่มีอุบัติเหตุเกิดขึ้นในหลาย ๆ โครงการที่ผ่านมา

  (2.) ลักษณะของลูกค้า

  ลักษณะของลูกค้างานด้านการก่อสร้าง
  งานให้บริการทางด้านอุตสาหกรรมและงานด้านการสื่อสารโทรคมนาคม

  ลักษณะของลูกค้างานทางด้านก่อสร้าง
  และงานการให้บริการทางด้านอุตสาหกรรมนั้นจะมีทั้งลูกค้าภาครัฐและเอกชน
  ทั้งในประเทศและต่างประเทศ โดยที่บริษัทฯ
  จะได้รับความไว้วางใจและเชื่อถือในคุณภาพงานของบริษัทฯ มาโดยตลอด แต่อย่างไรก็ตาม
  ลักษณะของลูกค้านั้นจะไม่มีความแน่นอนในด้านสัดส่วนทั้งภาคเอกชน ภาครัฐ
  งานในประเทศและงานต่างประเทศ ทั้งนี้เนื่องจากในธุรกิจก่อสร้างและสัมปทานนี้
  ลูกค้าจะมีการเปลี่ยนแปลงไปตลอดเวลา ดังนั้นการดำเนินงานของบริษัทฯ
  จึงไม่ได้ขึ้นอยู่กับลูกค้ากลุ่มใดกลุ่มหนึ่งโดยเฉพาะ แต่อย่างไรก็ตามจากการที่ทางบริษัทฯ
  มีความสามารถและประสบการณ์เกี่ยวกับงานทางด้านเครื่องกล (Mechanical Work)
  งานที่ต้องใช้เทคโนโลยีชั้นสูงไม่ว่าจะเป็นงานวางระบบท่องานก่อสร้างถังเก็บน้ำมันงานก่อสร้างโรงงานอุตสากรรม
  และงานติดตั้งเครื่องมืออุปกรณ์เครื่องจักรต่าง ๆ กลุ่มลูกค้าของบริษัทฯ
  ส่วนใหญ่จึงเป็นลูกค้าในกลุ่มอุตสาหกรรมน้ำมัน, ปิโตรเคมี, หรือ อุตสาหกรรมหนักต่าง ๆ

  ทั้งนี้ ในปี พ.ศ. 2549 บริษัทฯ ไม่ได้จำหน่ายสินค้าและบริการให้ให้แก่ลูกค้ารายใดเกินร้อยละ
  30.00 ของรายได้รวม

(3.) กลุ่มลูกค้าเป้าหมายของบริษัทฯ

  กลุ่มลูกค้าเป้าหมายของบริษัทฯ มี 2 กลุ่ม คือ

1.  กลุ่มงานราชการและรัฐวิสาหกิจ

2.  กลุ่มงานเอกชน ประกอบด้วย

-   สำรวจและขุดเจาะน้ำมัน

-   โรงกลั่นน้ำมัน

-   โรงแยกก๊าซ

-   โรงงานอุตสาหกรรมปิโตรเคมี

-   โรงงานอุตสาหกรรมขนาดใหญ่และกลาง

-   โรงไฟฟ้าเอกชน

  (4.) การจำหน่ายและช่องทางการจัดจำหน่าย

  งานทางด้านการก่อสร้าง การให้บริการอุตสาหกรรมและโทรคมนาคมนั้น
  ส่วนใหญ่มักจะมาจากการเข้าร่วมประมูลทั้งของราชการและเอกชน
  โดยเป็นงานทั้งในประเทศและต่างประเทศ
  รวมทั้งมีงานบางส่วนที่ลูกค้าเชื่อถือในผลงานของบริษัทฯ
  ที่ผ่านมาในอดีตมีผลให้มอบหมายงานให้กับบริษัทฯ ในปัจจุบัน ลักษณะการรับงานของบริษัทฯ
  ส่วนใหญ่บริษัทฯ จะเป็นผู้รับเหมาโดยตรง (Main Contractor)
  คือการรับงานจากเจ้าของโครงการโดยตรง ซึ่งบริษัทฯ มักจะดำเนินการก่อสร้างเองทั้งหมด

  ในการเข้าร่วมประมูลงานบริษัทฯ นั้น ลูกค้ามักจะให้มีการประมูลงานเป็นส่วนๆ เช่น
  งานด้านการก่อสร้าง งานทางด้านการจัดหาวัตถุดิบ หรือ งานทางด้านบุคลากร เป็นต้น
  ดังนั้นบริษัทฯ จึงมักจะเข้าร่วมประมูลงานในส่วนที่บริษัทฯ มีความเชี่ยวชาญและความชำนาญ
  ดังนั้นในโครงการหนึ่ง ๆ บริษัทฯ อาจจะรับงานมากกว่าหนึ่งส่วนเช่นรับงานทั้งทางด้านก่อสร้าง
  งานติดตั้งเครื่องจักรและอุปกรณ์ และงานทางด้านการจัดหาบุคลากร

  ส่วนงานทางด้านการเป็นตัวแทนจำหน่ายนั้น บริษัทฯ มีการจำหน่ายใน 2 ลักษณะคือ
  ในกรณีที่สินค้ามีราคาสูงมากบริษัทฯ จะใช้วิธีสั่งซื้อตามความต้องการของลูกค้า เช่น สินค้าในกลุ่ม
  Construction
  แต่ถ้าเป็นสินค้าที่มีราคาไม่สูงนักหรือสินค้าที่จำเป็นต้องมีให้ลูกค้าทันทีที่ลูกค้าต้องการ เช่น
  สินค้าประเภท Underground หรือ สินค้าประเภท Industrial Product Group
  ก็มักจะใช้วิธีนำเข้าสินค้าไว้แล้วจึงจัดจำหน่ายให้ลูกค้าเมื่อลูกค้ามีความต้องการสั่งซื้อ

(5.) นโยบายของบริษัทฯ

  นโยบายของบริษัทฯ ในการตั้งหรือกำหนดราคาเพื่อรับงานจากลูกค้านั้น ทางบริษัทฯ
  ได้คำนึงถึงต้นทุนในการดำเนินการราคาตลาดซึ่งเกิดขึ้น ณ ปัจจุบัน คู่แข่งทางการค้า
  ชนิดและความยากง่ายของงาน ระยะเวลาในการก่อสร้างและเงื่อนไขในการชำระเงิน

(6.) จุดแข็งของบริษัทฯ 

บริษัทฯ มีจุดเด่นในการให้บริการแก่ลูกค้า คือ

-   บริษัทฯ ได้ให้บริการแก่ลูกค้าในธุรกิจประเภทนี้มากกว่า 40 ปี

-   บริษัทฯ มีบุคลากรที่มีประสบการณ์ ความรู้
    ความสามารถและความรับผิดชอบในการให้บริการลูกค้า

-   บริษัทฯ สามารถให้บริการแก่ลูกค้าในงานที่ต้องการคุณภาพและความปลอดภัยในการทำงานสูง

  (7.) จุดอ่อนของบริษัทฯ

-   บริษัทฯ ประสบปัญหาในการจำกัดวงเงินเครดิตจากธนาคารเนื่องจากบริษัทฯ

  เพิ่งออกจากแผนฟื้นฟูกิจการตามพระราชบัญญัติล้มละลายมาไม่นาน

  2.3.2.2 ภาวะการแข่งขัน

  นับตั้งแต่ปี 2544 เป็นต้นมาธุรกิจก่อสร้างในประเทศมีการเติบโตขึ้น
  ทั้งนี้เนื่องจากได้รับปัจจัยสนับสนุนจากการลงทุนในโครงการต่าง ๆ ของภาครัฐ
  ส่วนการลงทุนก่อสร้างในภาคเอกชนก็มีการขยายตัวสูงขึ้นเช่นกัน ซึ่งเป็นผลมาจากมาตรการ ต่าง
  ๆ ที่รัฐบาลนำมาใช้ในการกระตุ้นภาคอสังหาริมทรัพย์ อาทิ
  การปรับปรุงโครงสร้างหนี้ภาคอสังหาริมทรัพย์
  มาตรการภาษีเพื่อสนับสนุนการซื้อขายอสังหาริมทรัพย์
  และมาตรการภาษีเพื่อสนับสนุนการขายที่อยู่อาศัยเดิมเพื่อซื้อที่อยู่อาศัยใหม่ เป็นต้น
  ลูกค้าของบริษัทฯ แบ่งออกเป็นสองลักษณะคือ
  หน่วยงานเอกชนและหน่วยงานราชการหรือรัฐวิสาหกิจ
  โดยสาเหตุที่มีงานราชการหรือรัฐวิสาหกิจน้อยเนื่องจากบริษัทฯ เพิ่งออกจากแผนฟื้นฟูกิจการ
  ดังนั้นงานส่วนใหญ่จึงเป็นงานภาคเอกชนหรืองานรับเหมาช่วง (Subcontract) จากบริษัทฯ
  คู่ค้าที่ได้รับงานจากงานราชการหรือรัฐวิสาหกิจ อย่างไรก็ตามในช่วงต่อไปบริษัทฯ
  ก็จะเริ่มรับงานโดยตรงจากหน่วยงานราชการหรือรัฐวิสาหกิจในด้านงานก่อสร้างและงานวางระบบโทรคมนาคม

- จำนวนและสภาพการแข่งขันในอุตสาหกรรม

  บริษัทที่ดำเนินธุรกิจก่อสร้างมีมากกว่า 600 บริษัท ซึ่งประกอบด้วยบริษัทไทย บริษัทต่างประเทศ
  และกิจการร่วมค้า โดยส่วนใหญ่จะแข่งขันกันในด้านราคาเป็นหลัก อย่างไรก็ตาม วัตถุดิบ
  ชื่อเสียง ความเชี่ยวชาญ
  และความสัมพันธ์ที่ดีต่อกันก็เป็นกลยุทธ์ที่สำคัญที่ใช้ในการแข่งขันของอุตสาหกรรม

- ขนาดของบริษัทฯ เมื่อเทียบกับคู่แข่ง

  บริษัทฯ
  มีขนาดไม่ใหญ่นักเมื่อเทียบกับคู่แข่งที่รับงานก่อสร้างจากหน่วยราชการหรือรัฐวิสาหกิจเป็นหลัก
  อย่างไรก็ตามบริษัทฯ
  มีความสามารถในการแข่งขันสูงเมื่อเทียบกับคู่แข่งขันที่รับงานจากหน่วยงานเอกชนเป็นหลัก
  แต่ในอนาคตเมื่อบริษัทฯขยายตัวและขอบข่ายการดำเนินงานมากขึ้น
  ก็เชื่อว่าจะมีขีดความสามาถเพียงพอในการรับงานจากหน่วยงานราชการหรือรัฐวิสาหกิจเพิ่มขึ้น

- สภาพปัญหาเกี่ยวกับวัตถุดิบ

  วัตถุดิบที่บริษัทฯ ใช้ในโครงการก่อสร้างขึ้นอยู่กับความต้องการของลูกค้า
  ซึ่งส่วนใหญ่เป็นวัตถุดิบที่มีซื้อขายอยู่ทั่วไป สามารถใช้ทดแทนกันได้และมีผู้จัดจำหน่ายหลายราย
  บริษัทฯ จึงไม่ประสบปัญหาวัตถุดิบขาดแคลน สำหรับการจัดหาอุปกรณ์ในลักษณะพิเศษ
  ก็จะจัดซื้อจากผู้จัดจำหน่ายในประเทศก่อนโดยการชำระเงินค่าวัตถุดิบจะมีทั้งการชำระเป็นเงินสดและข้อตกลงให้เครดิตจากผู้จัดจำหน่ายหรือเลตเตอร์ออฟเครดิตอย่างไรก็ตามบริษัทฯ
  จะพยายามควบคุมต้นทุนวัตถุดิบให้อยู่ในงบประมาณที่กำหนดไว้เพื่อไม่ให้กระทบกับกำไรหากเกิดภาวะราคาวัตถุดิบผันผวน

- จำนวนผู้จำหน่ายวัตถุดิบ

  ในปีพ.ศ. 2549 บริษัทฯไม่มีการสั่งซื้อกับผู้จัดจำหน่ายรายใดเกินกว่าร้อยละ 30
  ของต้นทุนรวมของบริษัทฯ

2.3.3 การผลิตหรือการจัดหาผลิตภัณฑ์เพื่อจำหน่าย

2.3.3.1 ลักษณะการจัดให้ได้มาซึ่งผลิตภัณฑ์

(1) กำลังการผลิตและปริมาณการผลิต

  ขั้นตอนในการรับงาน (Work Flow Chart) ของบริษัทฯ สามารถแบ่งออกได้เป็น 2
  ลักษณะตามลักษณะงานของบริษัทฯ คือในกรณีแรก เป็นกรณีที่บริษัทฯ
  รับดำเนินงานประเภทงานก่อสร้าง, งานให้บริการอุตสาหกรรม,
  งานทางด้านโทรคมนาคมและงานทางด้านการจัดหาบุคลากร ซึ่งบริษัทฯ
  จะรับงานจากลูกค้าในลักษณะที่เป็นโครงการ ส่วนในกรณีที่สอง เป็นกรณีที่บริษัทฯ
  ดำเนินงานเป็นตัวแทนจำหน่าย ในแต่ละกรณีบริษัทฯ
  มีขั้นตอนในการดำเนินงานดังรายละเอียดดังต่อไปนี้

 กรณีที่ 1 กรณีรับงานโครงการจากลูกค้า

  ขั้นตอนในการดำเนินงานของบริษัทฯ (Work Flow Chart)
  มีทั้งลักษณะการเป็นผู้รับเหมาโดยตรง (Main Contractor) และผู้รับเหมาช่วง
  (Sub-Contractor) ซึ่งบริษัทฯ
  จะรับงานก่อสร้างโดยการติดต่อกับผู้ว่าจ้างโดยตรงผ่านวิธีการประกวดราคา
  หรือการเจรจารับงาน โดยฝ่ายบริหารของบริษัทฯ
  จะมีหน้าที่และความรับผิดชอบในการติดต่อหางานซึ่งจะมีทั้งในกรณีที่ลูกค้าติดต่อเข้ามาเองหรือกรณีที่เสนอต่อลูกค้า
  โดยจะได้ข้อมูลมาจากการติดตามข่าวสารข้อมูลต่างๆ จากตลาดและแหล่งข่าวต่าง ๆ
  ตามปกติแล้ว จะมีการตกลงจ้างงาน 2 วิธี คือ

1.  การประกวดราคา การรับงานจากลูกค้าลักษณะนี้ บริษัทฯ
    จะทำการติดตามข่าวการประกวดราคาตามประกาศจากทางหนังสือพิมพ์
    หรือจากบริษัทที่ปรึกษาหรือบริษัทออกแบบ
    แล้วจึงให้ทางฝ่ายประมาณต้นทุนทำการคำนวณต้นทุนและค่าใช้จ่ายที่จะเกิดขึ้น
    หลังจากนั้นบริษัทฯ จึงเข้าร่วมประกวดราคาโดยดำเนินการตามขั้นตอนของหน่วยงานต่าง ๆ

2.  การเจรจา เป็นลักษณะที่บริษัทฯ เข้าไปเจรจาตั้งแต่ต้น โดยไม่มีการประกวดราคา
    ซึ่งจะเป็นการเข้าไปเสนองาน หรืออาจเป็นทางลูกค้าติดต่อเฉพาะเจาะจงเลือกบริษัทฯ
    ให้เป็นผู้ก่อสร้างซึ่งโดยปกติวิธีนี้ มักจะใช้กับลูกค้าเก่าที่รู้จักกันและมีความสัมพันธ์ที่ดีระหว่าง
    บริษัทฯ กับลูกค้ามาแต่เดิมและเมื่อมีการ ตกลงกันได้ในเรื่องราคาและเงื่อนไขต่างๆ
    แล้วจึงจะทำการเซ็นสัญญาว่าจ้างกันต่อไป

ขั้นตอนในการดำเนินงานหลังจากบริษัทฯ รับงานแล้ว ก็จะทำการดำเนินการดังต่อไปนี้

1.  การแบ่งงาน บริษัทฯ จะทำการพิจารณาประเภทของงาน
    แล้วจึงส่งต่อให้ฝ่ายที่เกี่ยวข้องรับผิดชอบเป็นส่วน ๆ ไป เช่น งานทางด้านการจัดซื้ออุปกรณ์
    เครื่องจักร วัสดุต่าง ๆ และด้านบุคลากร

2.  แต่งตั้งผู้จัดการโครงการ (Project Manager)
    เป็นผู้มีหน้าที่รับผิดชอบในทุกๆด้านของโครงการดูแลความก้าวหน้าของโครงการ
    การควบคุมงานให้ดำเนินไปตามแผนงานที่ได้วางไว้

3.  การวางแผนรายละเอียดของโครงการ
    โดยผู้จัดการโครงการจะเป็นผู้กำหนดตารางโครงการให้มีความเหมาะสมกับเงื่อนไข
    ระยะเวลา และงบประมาณที่ได้วางไว้ รวมทั้งการวางแผนกำลังคน
    โดยจำแนกตามประเภทของงานและประเภทของคนงาน
    นอกจากนี้ก็จะเป็นผู้จัดทำตารางการทำงานโดยละเอียดในแต่ละช่วงของโครงการ

4.  การดำเนินการก่อสร้าง ในระหว่างการดำเนินการก่อสร้างนั้น
    ผู้จัดการโครงการจะมีหน้าที่ในการควบคุมและติดตามความก้าวหน้าของงาน
    โดยจะรักษาอัตราความก้าวหน้าของงานให้เป็นไปตามที่วางไว้

5.  การรายงานและการบันทึกผล ผู้เกี่ยวข้องรับผิดชอบในแต่ละสายงาน
    จะทำการรายงานผลเกี่ยวกับรายละเอียดของงานที่ทำ การใช้วัสดุก่อสร้าง ต้นทุน คุณภาพ
    ปริมาณงาน โดยจะรายงานต่อผู้บังคับบัญชาตามลำดับของสายงาน

6.  การติดตามและการตรวจสอบ ผู้จัดการโครงการเมื่อได้รับรายงานจากผู้ที่เกี่ยวข้อง
    ก็จะทำการตรวจสอบเปรียบเทียบกับแผนงานที่วางไว้

7.  การตรวจเช็คความเรียบร้อยก่อนการส่งมอบ
    ในกรณีที่ตรวจพบข้อผิดพลาดผู้จัดการโครงการก็จะให้มีการแก้ไขข้อผิดพลาด
    และมีการตรวจความเรียบร้อยของงานอีกครั้งก่อนที่จะทำการส่งมอบให้แก่ลูกค้าต่อไป

  ขั้นตอนในการคัดเลือกผู้รับเหมาช่วง (Sub Contractor)

  หลังจากที่บริษัทฯ ได้รับเลือกให้เป็นผู้รับเหมาหลัก (Main Contractor) บริษัทฯ
  ก็จะทำการพิจารณาคัดเลือกผู้รับเหมาช่วง (Sub Contractor) โดยในเบื้องต้น บริษัทฯ
  จะคัดเลือกผู้รับเหมาช่วง ตามประเภทของงาน โดยพิจารณาศักยภาพของผู้รับเหมาช่วงนั้น ๆ
  หรือพิจารณาผู้รับเหมาช่วงที่มีผลงานที่ดีกับบริษัทฯ มาก่อน การตกลงว่าจ้างนั้น บริษัทฯ
  จะพิจารณาเงื่อนไขที่ดีที่สุด และควบคุมค่าใช้จ่ายให้อยู่ในงบประมาณของโครงการนั้น ๆ

  การคัดเลือกผู้รับเหมาช่วง สามารถแบ่งออกเป็น 2 วิธี คือ

1.  การเปรียบเทียบราคาและข้อเสนอทางด้านเทคนิค บริษัทฯ
    จะทำการเรียกผู้รับเหมาช่วงให้เข้ามาเสนอราคาโดยเปรียบเทียบกับราคากลาง ซึ่งบริษัทฯ
    ได้คำนวณเป็นต้นทุนที่จะเกิดขึ้นไว้แล้ว การคัดเลือกบริษัท
    จะเลือกผู้รับเหมาช่วงที่เสนอราคาต้นทุนของบริษัทฯ ต่ำที่สุด
    และข้อเสนอทางด้านเทคนิคถูกต้อง เพื่อให้เกิดความมั่นใจว่าผู้รับเหมาช่วง (Sub
    Contractor) สามารถปฏิบัติงานได้ถูกต้องตามข้อกำหนดของโครงการนั้น ๆ เป็นอย่างดี

2.  การเจรจาต่อรอง บริษัทฯ จะเรียกผู้รับเหมาช่วงที่มีผลงานกับบริษัทฯ ให้เสนอราคา
    และทำการต่อรองราคาให้อยู่ในงบประมาณ และเงื่อนไขของบริษัทฯ

ขั้นตอนการรับงานโครงการจากลูกค้า

ไม่ผ่าน

ผ่าน

-   การรับงานโครงการจะมีลักษณะเดียวกันทั้งงานทางด้านก่อสร้าง, งานให้บริการอุตสาหกรรม
    , งานด้านโทรคมนาคม และงานจัดหาบุคลากร

รายละเอียดโครงการในปัจจุบัน ณ วันที่ 31 ธันวาคม 2549

+-----------------+------------------------------------------+---------+
|                 | ลักษณะงาน                                 | มูลค่างาน |
|                 |                                          |         |
|                 |                                          | (       |
|                 |                                          | ล้านบาท) |
+-----------------+------------------------------------------+---------+
| งานด้านการก่อสร้าง |                                          |         |
| (Construction)  |                                          |         |
+-----------------+------------------------------------------+---------+
| 1. TAWANNA NITE | งานจ้างเหมา ก่อสร้างอาคารขายสินค้า            | 122.22  |
| BAZAAR          | ขนาดใหญ่ครบวงจร                           |         |
+-----------------+------------------------------------------+---------+
| 2. Advance Agro | Modify Foundation & New Foundation Of    | 1.33    |
|                 | Chipper                                  |         |
+-----------------+------------------------------------------+---------+
| 3. Advance      | Foundation For CZ#4/Trim Blower and      | 8.49    |
| Paper           | ducting work for cut size #4             |         |
+-----------------+------------------------------------------+---------+
| 4.ดาหลาบุรี       | งานจ้างเหมาก่อสร้าง อาคารพาณิชย์ บ้านพักอาศัย    | 139.97  |
|                 | และระบบสาธารณูปโภค                        |         |
| (Shin Home)     |                                          |         |
+-----------------+------------------------------------------+---------+
| งานด้านการใ      |                                          |         |
| ห้บริการอุตสาหกรรม |                                          |         |
| (Industrial     |                                          |         |
| Services)       |                                          |         |
+-----------------+------------------------------------------+---------+
| 5.Chevron       | การจัดส่งบุคลากรไป                          | 49.08   |
| Thailand        | ปฏิบัติงานซ่อมบำรุงฐานขุดเจาะน้ำมันและก๊าซธรรมชาติ |         |
|                 | และอื่นๆ                                   |         |
| Exploration And |                                          |         |
| Product         |                                          |         |
+-----------------+------------------------------------------+---------+
| 6. SEDCO FOREX  | การจัดส่งบุคลากรไป                          | 17.88   |
|                 | ปฏิบัติงานซ่อมบำรุงฐานขุดเจาะน้ำมันและก๊าซธรรมชาติ |         |
+-----------------+------------------------------------------+---------+
| 7. งาน Steel    | งานประกอบ หรือ สร้างโครงเหล็กตามคำสั่งของลูกค้า | 7.27    |
| Fabrication     |                                          |         |
+-----------------+------------------------------------------+---------+
| 8.NDT Service ปี |                                          | 69.10   |
| 2549            |                                          |         |
+-----------------+------------------------------------------+---------+
| 9               | บริการรถเช่า                               | 29.24   |
| .สำนักงานคณะกรรม |                                          |         |
| การกิจการ        |                                          |         |
| โทรคมนาคมแห่งชาติ |                                          |         |
+-----------------+------------------------------------------+---------+
| งานด้านโทรคมนาคม |                                          |         |
| (Tel            |                                          |         |
| ecommunication) |                                          |         |
+-----------------+------------------------------------------+---------+
| 10.             | งานจ้างเหมาออกแบบ จัดหา                    | 48.07   |
| การไฟฟ้าส่วนภูมิภาค | พร้อมติดตั้งอุปกรณ์สื่อสัญญาณความเร็วสูง (SDH)      |         |
|                 |                                          |         |
| PEA-SDH         |                                          |         |
| Equipment       |                                          |         |
| (DSD-2/2004)    |                                          |         |
+-----------------+------------------------------------------+---------+
| 11.             | งานจ้างเหมาออกแบบ จัดหา                    | 141.96  |
| การไฟฟ้าส่วนภูมิภาค | พร้อมติดตั้งโครงข่ายเ                         |         |
| PEA FO cable    | คเบิ้ลใยแก้วนำแสงโครงการพัฒานาระบบสื่อสารระยะที่ |         |
| Zone 3          | 2 Zone 3                                 |         |
|                 |                                          |         |
| (DSD-3/2004)    |                                          |         |
+-----------------+------------------------------------------+---------+
| 12.             | งานจ้างเหมาออกแบบ จัดหา                    | 103.52  |
| การไฟฟ้าส่วนภูมิภาค | พร้อมติดตั้งโครงข่ายเ                         |         |
|                 | คเบิ้ลใยแก้วนำแสงโครงการพัฒานาระบบสื่อสารระยะที่ |         |
| PEA Fo cable    | 2 Zone 6                                 |         |
| Zone 6          |                                          |         |
| (DSD-3/2004)    |                                          |         |
+-----------------+------------------------------------------+---------+
|                 | ลักษณะงาน                                 | มูลค่างาน |
|                 |                                          |         |
|                 |                                          | (       |
|                 |                                          | ล้านบาท) |
+-----------------+------------------------------------------+---------+
| 13. ทีโอที / IPN  | งานซื้อขายพร้อมติดตั้งระบบและอุปกรณ์ให้บริการอิน    | 70.58   |
|                 | เตอร์เน็ตไร้สายความเร็วสูงแบบใช้งานภายนอกอาคาร |         |
|                 | (Wireless MAN)                           |         |
+-----------------+------------------------------------------+---------+

  กรณีที่ 2 กรณีบริษัทฯ เป็นตัวแทนจำหน่ายสินค้า

  กรณีบริษัทฯ เป็นตัวแทนจำหน่ายสินค้า บริษัทฯ จะดำเนินการใน 2 ลักษณะ คือ
  การนำเข้าสินค้าตามความต้องการของลูกค้า
  และการสั่งซื้อสินค้าไว้แล้วจึงนำมาจำหน่ายเมื่อลูกค้ามีความต้องการ
  ซึ่งขั้นตอนในการดำเนินการมีรายละเอียดดังต่อไปนี้

ขั้นตอนการเป็นตัวแทนจำหน่าย

(2) วัตถุดิบและผู้แทนจำหน่ายวัตถุดิบ (Supplier)

การจัดหาวัตถุดิบ ส่วนใหญ่บริษัทฯ จะได้จากเจ้าของโครงการจัดหาให้

สภาพปัญหาเกี่ยวกับวัตถุดิบ 

  วัตถุดิบที่บริษัทฯ สั่งซื้อมีหลายประเภทตามความต้องการของลูกค้า เช่น เครื่องจักร ลูกปืน
  สายเคเบิ้ล ซึ่งมีผู้จำหน่ายหลายราย โดยการสั่งซื้อวัตถุดิบส่วนใหญ่ บริษัทฯ
  จะสั่งซื้อจากผู้จัดจำหน่ายในประเทศ ทั้งนี้ บริษัทฯ
  ไม่เคยประสบปัญหาวัตถุดิบขาดแคลนเนื่องจากวัตถุดิบที่สั่งซื้อส่วนใหญ่เป็นวัตถุดิบพื้นฐานเพื่อนำมาใช้ประกอบเครื่องจักรหรือสายการผลิต
  และมีผู้ผลิตหลายราย อย่างไรก็ตามบริษัทฯ ประสบปัญหาวัตถุดิบล้าสมัยบ้าง
  เนื่องจากการสั่งซื้อทีละมากๆจะได้รับส่วนลดมากในขณะที่ความก้าวหน้าทางเทคโนโลยี่
  โดยเฉพาะอย่างยิ่งด้านระบบสื่อสารโทรคมนาคมมีการเปลี่ยนแปลงอย่างรวดเร็ว ซึ่งบริษัทฯ
  ก็จะพยายามขายสินค้าล้าสมัยนั้นออกไปให้เร็วที่สุด

2.3.3.2 ผลกระทบต่อสิ่งแวดล้อม

  บริษัทฯ จัดให้มีเจ้าหน้าที่ประจำในแต่ละโครงการ
  เพื่อดูแลในด้านความปลอดภัยในการดำเนินการก่อสร้าง รวมถึงผลกระทบต่อสิ่งแวดล้อมต่าง ๆ
  โดยจะดำเนินการตรวจสอบและควบคุมขั้นตอนต่าง ๆ
  ในการก่อสร้างและมีการบริหารของเสียและเศษวัสดุที่เหลือจากการก่อสร้างเพื่อมิให้เกิดผลเสียด้านมลภาวะและต่อสิ่งแวดล้อม

2.3.4 งานที่ยังไม่ได้ส่งมอบ

  งานที่บริษัทฯ ยังไม่ได้ส่งมอบรายการหลัก ๆ ณ วันที่ 31 ธันวาคม 2549 มีรายละเอียดดังนี้

+---------------------------------------------------+------------------+
| โครงการ                                           | มูลค่างาน          |
|                                                   |                  |
| ลักษณะงาน                                          | (ล้านบาท)         |
+---------------------------------------------------+------------------+
| 1. Advance Paper                                  | 8.49             |
|                                                   |                  |
| Foundation for CZ#4/Trim blower and ducting work  |                  |
|                                                   |                  |
| for cut size # 4                                  |                  |
+---------------------------------------------------+------------------+
| 2. การไฟฟ้าส่วนภูมิภาค PEA-SDH Equipment (DSD-2/2004) | 48.07            |
|                                                   |                  |
| งานจ้างเหมาออกแบบจัดหาพร้อมติดตั้งอุปกรณ์สื่อสัญญาณความ      |                  |
|                                                   |                  |
| เร็วสูง (SDH)                                       |                  |
+---------------------------------------------------+------------------+
| 3. PEA FO cable Zone 3 (DSD-3/2004) (กฟภ)         | 141.96           |
|                                                   |                  |
| งานจ้างเหมาออกแบบจัดหาพร้อมติดตั้งโครงข่ายเคเบิ้ลใยแก้ว     |                  |
|                                                   |                  |
| นำแสงโครงการพัฒนาระบบสื่อสารระยะที่ 2 Zone 3           |                  |
+---------------------------------------------------+------------------+
| 4. PEA FO cable Zone 6 (DSD-3/2004) (กฟภ)         | 103.52           |
|                                                   |                  |
| งานจ้างเหมาออกแบบจัดหาพร้อมติดตั้งโครงข่ายเคเบิ้ลใยแก้ว     |                  |
|                                                   |                  |
| นำแสงโครงการพัฒนาระบบสื่อสารระยะที่ 2 Zone 6           |                  |
+---------------------------------------------------+------------------+
| 5. Dalaburi (Shin Home)                           | 139.97           |
|                                                   |                  |
| งานก่อสร้างอาคารพาณิชย์ และเป็นบ้านพักอาศัย พร้อมระบบ      |                  |
|                                                   |                  |
| สาธารณูปโภค                                        |                  |
+---------------------------------------------------+------------------+
| 6. ทีโอที / IPN                                     | 70.58            |
|                                                   |                  |
| งานซื้อขายพร้อมติดตั้งระบบและอุปกรณ์ให้บริการอินเตอร์เน็ตไร้    |                  |
|                                                   |                  |
| สายความเร็วสูงแบบใช้งานภายนอกอาคาร (Wireless MAN)    |                  |
+---------------------------------------------------+------------------+